Foto: president.tatarstan.ru Toshkent viloyati hokimi G‘ulomjon Ibragimov Qozon shahrida Tatariston prezidenti Rustam Minnixanov bilan uchrashuv o‘tkazdi. Tomonlar oldingi uchrashuvlarda erishilgan ikki tomonlama kelishuvlarning holati, shuningdek, mavjud vaziyatni muhokama qildilar. Tatariston rahbarining aytishicha, tomonlar neft qazib olish sanoati sohasida hamkorlik qilish bo‘yicha kelishuvga erishgan. Shuningdek, uning eslatishicha, Tatariston O‘zbekistonda loyiha institutlaridan birining filialini ochish maqsadida ekanini bildirgan. Minnixanovning ta’kidlashicha, Tatariston va Toshkent viloyati ko‘plab yo‘nalishlar bo‘yicha hamkorlik qilishi mumkin: tayyor mahsulotlarni yetkazib berishdan tortib, qo‘shma loyihalarni birgalikda amalga oshirishgacha.